cyanic-selkie/wikianc huggingface dataset:
एप्पल (कम्पनी)
एप्पल कम्पनीको स्थापना १ अप्रील १९७६ मा भयो र यसको लगभग १ वर्षपछी ३ जनवरी १९७७ मा यसको नाम एप्पल कम्प्युटर आइएनसी राखियो । कम्पनीको नामबाट "कम्प्युटर" शब्द ९ जनवरी २००८ मा हटाइयो त्यही दिन एप्पल कम्पनीका संस्थापक स्टिभ जब्सले ग्राहक तथा विश्वमाझ आइफोन प्रस्तुत गरेर एप्पल कम्पनी उपभोक्ता इलेक्ट्रोनिक्स माझ ध्यान बढाईरहेको कुरा देखाएका थिए ।
मार्च २०१३ सम्ममा अनुमानित $४१५ बिलियन अमेरिकी डलर बजार पुंजीको साथ एप्पल संसारकै सबैभन्दा ठुलो सार्वजनिक कमपनी बनेको छ ।२९ सेप्टेम्बर २०१२ सम्ममा एप्पल कमपनीको विश्वभरमा ७२,८०० आधिकारिक कर्मचारी तथा ३.३०० अनाधिकारिक कर्मचारी रहेका थिए । सन् २०१२ मा एप्पलको बार्षिक राजस्व कुल $ १५६ बिलियन अमेरिकी डलर रहेको थियो ।
गुरु पूर्णिमा
गुरुपूर्णिमा लाई अषाढ पुर्णिमा, व्यास जयन्ती, कबीर जयन्ती भनिन्छ । पूर्वीय दर्शन अर्थात हाम्रो सनातन हिन्दू धर्ममा गुरूको महत्त्व अनौठो र अनुपम छ।
शब्द परिचय
'गु' को अर्थ हो- अन्धकार एवं 'रु' को अर्थ हो- प्रकाश। 'गिरति अज्ञानं इति गुरूः' अर्थात् अज्ञानलाई हटाएर ज्ञान प्रदान गर्नेलाई गुरू भनिन्छ। यसप्रकार गुरू नै यथार्थ ब्रह्म हो।
पृष्ठभूमि
गुरूपूर्णिमा वेद व्यास जयन्तीको रूपमा मनाइन्छ। वेद व्यासले वेद-वेदान्त, अठार पुराण, उपनिषद्हरू लेखी हिन्दू संस्कृतिलाई ठूलो गुन लगाएका हुन्। यी हिन्दू ग्रन्थ नै हाम्रा मार्गदर्शक हुन्।
वर्तमान सन्दर्भ
अध्यापन गर्ने गुरूलाई शिक्षक, टिचर, लेक्चर, प्रोफेसरको रूपमा सम्बोधन गरिन्छ। सोक्रेटस, प्लेटो, अरस्तु सबै योग्य शिक्षक थिए। फाबेलले शिक्षार्थीलाई बिरुवा, शिक्षकलाई माली, विद्यालयलाई बगैंचाका रूपमा उपमा दिएका छन्। रूसो एक प्रकृतिवादी शिक्षाशास्त्री थिए। उनले बालक स्वतन्त्र जन्मिन्छ, उसलाई स्वतन्त्र रूपमा सिक्न दिनुपर्छ भने। शिक्षकले पथप्रदर्शकको रूपमा कार्य गर्नुपर्छ। विकसित र धनी राष्ट्र कहलिएका अमेरिका र आस्ट्रेलियाले मन माफिक धन खर्च गरेर पनि मन माफिक शैक्षिक सुधार गर्न सकेनन्। यो कुरा प्रसिद्ध बेलायती साप्ताहिक 'दी इकोनोमिस्टमा' अक्टोबर १८, २००७मा शिक्षासम्बन्धी एउटा विचारोत्तेजक लेखमा प्रकाशित भएको थियो। यसैको आधारमा एउटा अर्को अध्ययन आर्थिक सहयोग र विकास सङ्गठनले विकास गरेको मापन प्रणालीअनुसार क्यानाडा, फिनल्यान्ड, जापान, कोरिया र सिङ्गापुरले श्रेष्ठता हासिल गरेको पाइयो। उक्त परामर्शदाता संस्थाले तीन महत्त्वपूर्ण बुँदा केलाएर प्रस्तुत गर्‍यो। पहिलो- योग्यतम शिक्षकहरूको व्यवस्था गर्नु, दोस्रो- योग्यतममध्ये पनि योग्यतम शिक्षकहरूको छनोट गरी बहाली गर्नु, तेस्रो- विद्यार्थीहरू जहाँनेर पछि पर्छन् तत्काल उनीहरूलाई शैक्षिक सहयोग उपलब्ध गराउनु। यी तीन बुँदालाई व्यावहारिक रूपमा कार्यान्वयन गर्ने हो भने शिक्षामा कम लगानीमा पनि ठूलो सुधार निश्चित रूपमा पाइनेछ। बेलायत, अमेरिका र अस्टे्रलियाले शिक्षामा ठूलो लगानी गरे पनि इच्छाअनुसार सुधार हासिल गर्न सकेका छैनन् तर दक्षिण कोरिया, सिङ्गापुर र हङकङ आदि देशमा उत्कृष्ट स्नातक र स्नातकोत्तरलाई मात्र शिक्षकमा बहाली गरिएकाले गुणस्तरीय शिक्षा उपलब्ध छ। भौतिक साधन र शैक्षिक सामग्रीको प्रचुरता मात्रले शिक्षण सिकाइमा उल्लेखनीय परिर्वतन ल्याउन सकिँदैन जबसम्म ती साधनहरूको समुचित प्रयोग गर्ने व्यक्तिमा सक्षमता हुँदैन।
यसै सन्दर्भमा छिमेकी राष्ट्र भारतका पूर्वराष्ट्रपति सर्वपल्ली राधाकृष्णन्ले भनेका छन्, 'देशको उत्तम मन र मस्तिष्क भएका व्यक्तिहरूलाई मात्र शिक्षक बनाउनुपर्छ।' त्यस्तै पूर्वराष्ट्रपति एपीजे अब्दुल कलामका शब्दमा, 'शिक्षकहरू राष्ट्रका मेरुदण्ड हुन्।' अर्थात् योग्य र श्रेष्ठ शिक्षकहरूद्वारा नै विकसित राष्ट्रको निर्माण हुन सक्छ। सय वर्षपूर्व अमेरिकामा शिक्षक सङ्घ र समुदायले शिक्षकहरूले पालन गर्नुपर्ने आचारसंहिता पारित गरेका थिए। जसको उद्देश्य शिक्षकहरूमा व्यक्तिगत, सामाजिक र पेसागत गुण तपसील बमोजिम हुनुपर्ने भनी उल्लेख गरिएको थियो। व्यक्तिगत गुण राम्रो स्वास्थ्य, आकर्षक व्यक्तित्व, मधुर स्वर, रुचि र उत्साह, धैर्य र सहनशीलता, प्रेम र सहानुभूति, आत्मविश्वास, नैतिकता र चरित्रवान आदि। सामाजिक गुण पक्षपातरहित, स्पष्ट वक्ता, मानवीय सम्बन्ध कायम गर्ने, सेवाभाव- क्रियाशील, विनोदपि्रय, नेतत्त्व गर्ने क्षमता र समुदायको ज्ञान आदि। सबभन्दा प्रमुख पेसागत गुण हो। विषयवस्तुको उच्च ज्ञान, शिक्षण कौशल, बालमनोविज्ञानको ज्ञान, शिक्षण पद्धति, विधि र प्रविधिको ज्ञान, उत्तरदायित्व बोध, जिज्ञासु र अध्ययनशील, खोज आदि। सारांशमा हाम्रा स्थापित मूल्य मान्यता र आदर्शलाई शतप्रतिशत रूपमा पश्चिमले स्वीकार गरिसकेका हुन्।
महत्त्व
गुरूपूर्णिमा हिन्दू धर्मावलम्बीहरूको एक पर्व हो । हिन्दूहरूले महाभारत, श्रीमद्भागवत, अठार पुराण र विष्णु सहस्रनामका रचयिता तथा अपौरूषेय वेदलाई चार भाग लगाउने वेदव्यासको जन्मजयन्तीलाई गुरूपूर्णिमाका रूपमा मनाउँछन्। उक्त दिन विद्यार्थीहरूले गुरुलाई फूलमाला अर्पण गर्दै उनीहरूबाट टीका थाप्ने चलन छ। द्वापर युगको अन्त्यतिर कौरव, पाण्डवभन्दा अघि उत्तरायण नक्षत्रपूणिर्मा अर्थात् त्यसै दिन ऋषि पराशर र माझीपुत्री मत्स्यगन्धाका पुत्रका रूपमा व्यासको जन्म भएको थियो। आफ्ना छोरा शुकदेवसहित सम्पूर्ण ऋषिलाई वेदवेदाङ्ग पढाएकाले व्यासलाई सर्वश्रेष्ठ गुरु मानिन्छ र त्यसै दिन आफूलाई शिक्षा दिने गुरुलाई सम्मान गर्नाका साथै व्यासलाई सम्झना गर्ने गरिन्छ। संस्कृत भाषामा 'गु'को अर्थ अन्धकार र 'रू'को अर्थ नष्ट गर्ने हो। आफ्ना शिष्यहरूलाई उज्यालो ज्ञानको शिक्षा प्रदान गरेर उनीहरूमा रहेको अन्धकाररूपी अज्ञानता हटाउने गुरु ब्रह्मा, विष्णु, महेश्वर र साक्षात् परब्रह्मस्वरूप मानिन्छ। हिन्दू मान्यताअनुसार संगीतलगायत ६४ कला सिकाउने, गायत्री-दीक्षामन्त्र-वेदमन्त्र दिने आचार्य, उमेर-बुद्धि-बल-अनुभवले पाका व्यक्ति पनि गुरु मानिन्छन् भने पिता, माता, मामा, ससुरा, मावली बाजे, जिजुबुबा, ब्राह्मण र काका गुरुकै कोटिमा पर्छन्। विद्यार्जनका लागि पहिले २५ वर्षको उमेरसम्म ब्रह्मचार्य पालन गरेर गुरुकुलमा गई पढ्ने चलन थियो। त्रेता युगमा मर्यादा पुरूषोत्तम रामसहित उनका भाइ र द्वापरमा भगवान् श्री कृष्णले पनि गुरुकुलमै अध्ययन गरेका शास्त्रमा उल्लेख छ। पहिले गुरुहरू विद्वान् हुनाका साथै विद्यार्थीहरू पनि विनयी, गुरुभक्त र विद्याव्यासनी थिए। गुरुको मान्यता अरूले होइन स्वयंले प्राप्त गर्ने हो भन्ने कथन रहिआएको छ। गौतम बुद्धले आफ्नो ज्ञानको पहिलो उपदेश आजकै दिन दिनुभएकाले त्यसै दिनलाई धर्मचक्र प्रवर्तन दिवसका रूपमा बौद्ध धर्मावलम्बीहरूले मनाउने गरिआएका छन्।
निखिल उप्रेती
निखिल उप्रेती नेपालका एक चर्चित एक्सन् अभिनेता हुन्। उनको जन्म सन् १९८० अगस्ट १० तारिखमा सर्लाही जिल्लामा भएको हो। उनलाई नेपालको एक चर्चित नायकका रूपमा लिइन्छ। उनको पहिलो र सफल चलचित्र पिंजडा हो। उनलाई नेपाली चलचित्र उद्योगकै उत्कृष्ट एक्सन् अभिनेता एबम् स्टन्टकर्ताका रूपमा लिइन्छ र नेपाली चलचित्र जगतमा एक्सन् चलचित्रहरू प्रति दर्शकको रुचिको प्रेरणा श्रोतको रूपमा हेरिन्छ। उनले अहिलेसम्म ११० वटा भन्दा बढी चलचित्रहरूमा अभिनय गरिसकेका छन् र अनेक पुरस्कारहरू पनि प्राप्त गरेका छन्।
व्यक्तिगत जीवन
"निखिल उप्रेती"को जन्म सर्लाहीको पिपरभट्टा भन्ने ठाउमा गोबिन्द ऊप्रेती र भोजकुमारी उप्रेतिका कोखबाट भएको हो। उनले सानै छँदा करातेमा ब्ल्याक बेल्ट हासिल गरिसकेका थिए। काठमाडौंमा पढ्दा पढ्दै उनी आफ्नो कलाकार बन्ने इच्छा पुरा गर्न भारतको सिनेनगरी मुम्बईतिर लागे। केही समय कर्तबबाज (स्टन्ट कर्ता)को रूपमा र सहायक द्वन्द निर्देशकको भुमिकामा काम गरे। केही समय उनले अमिताभ बच्चनको चलचित्र निर्माण कम्पनि ABCLको लागि केही चलचित्रमा पनि काम गरे। सुन्न मिल्ने कुरा (गफ)हरू अनुसार उनले त्यस समयमा अभिशेक बच्चनलाई द्वन्द्वकलाको प्रशिक्षण दिएका थिए।
उनले मुम्बईबाट फर्केपछि पहिले देखिकि प्रेमिका नौबिसेकि कोपिला सङ्ग बिहे गरे। पछि आएर उनले नेपाली सिने जगत कि अर्की नायिका सन्चिता लुइटेलसँग प्रेम बिबाह गरे।
यी पनि हेर्नुहोस्
■ राजेश हमाल
■ विराज भट्ट
■ सुमन सिंह
भैरव मन्दिर, पाल्पा
पाल्पा जिल्लाको सदरमुकाम देखि ९ किलोमिटर पश्चिम भैरवस्थान गाविस वडा नम्बर ५को आकर्षक पहाडको टुप्पोमा अवस्थित विश्वकै सबैभन्दा ठूलो मानिने त्रिशुल रहेको यो मन्दिरमा प्रायः सधैभरि नै मेला लागेता पनि विशेष गरी मंगलबार र शनिबारका दिन पूजा लाग्दछ । विभिन्न चाडवाडहरूमा बोका हाँस परेवा कुखुरा र पाडाहरूको बली यहाँको कालभैरवलाई दिइन्छ । यस क्षेत्रबाट अधिकांश हिम शिखरहरूको दृष्यावलोकन गर्न सकिन्छ ।
भगवतीपुर, तनहुँ
सामुङभगवतीपुर नेपालको पश्चिमाञ्चल विकास क्षेत्र अन्तर्गत गण्डकी अञ्चलमा पर्ने तनहुँ जिल्लामा अवस्थित एक गाउँ विकास समिति हो ।
जनसङ्ख्या
बि.स.२०६८ को जनगणना अनुसार सामुङभगवतीपुर गाविस को जनसङ्ख्या ७,३०२ रहेको छ । यो गाविसमा १,५०३ वटा घर छन ।
राजबल्लभ कोइराला
राज बल्लभ कोईराला नेपाली चलचित्र क्षेत्रको एक चर्चित नायक हुन्।
बैंशालु वर्तमान
बैंशालु वर्तमान पारिजातद्वारा रचना गरिएको कविताहरूको सङ्ग्रह हो । यो पुस्तक नेपाली साहित्य गुठीद्वारा उनको मृत्युपछि बिसं २०५० सालमा प्रकाशित गरिएको थियो ।
तबस्सुम
तबस्सुम हिन्दी चलचित्रकी एक अभिनेत्री हुन्। तर आफ्नु कामको लागि उनी सबैभन्दा धेरै जनिने गर्छिन्, फूल खिले हे गुलशन गुलशनबाट जुन् १९७२देखि लिएर १९९३सम्म दूरदर्शनमा प्रसारित भयो, र जसमा तबस्सुम चलचित्र हस्तिहरू र टेलिभिजन अभिनेताहरू-अभिनेत्रिहरूको साक्षात्कार लिने गर्थिन्।
व्यक्तिगत जीवन
तबस्सुमको जन्म ९ जुलाई १९४४मा मुम्बई मा भएको थियो। उनको पिता अयोध्यानाथ सचदेव, एक स्वतंत्रता सेनानी थिए, तथा उनकी माता असगरी बेगम जो एक लेखक र पत्रकार थिइन्। उनीले आफ्नु चलचित्र यात्राको सुरुवात १९४७मा नै मेरा सुहाग चलचित्रबाट शुरु गरिन् जब उनको उमेर मात्र वर्ष थियो। बाल्यकालमा उनको नाम बेबी तबस्सुम थियो।
शङ्ख पार्क
शखं पार्क धुम्बाराही काठमाडौमा पर्छ । शंख पार्क २२ रोपनी क्षेत्रफलमा फैलिएको छ । वि.सं २०४३ सालमा पञ्चायत रजत जयन्ती पार्कका रूपमा निर्माण गरिएको हो । २०४६ सालमा प्रजातन्त्र पुर्नस्थापनापछि पार्कको नाम शंख पार्कका रूपमा पुन नामाकरण गरिएको हो ।
काठमाडौमा भएका पार्कहरु मध्ये यो पनि एउटा सुन्दर पार्क मानिन्छ । यहाँ पार्कमा विभिन्न फूल र बोटबिरुवाहरु पाइन्छ । यो पार्कमा पिकनिक गर्ने, पाटी गर्ने, विभिन्न कार्यक्रम, फिल्म, म्युजिक भिडियोको सुटिङ पनि हुने गर्छ ।
मोदी खोला
मोदी खोला कालीगण्डकी नदीको एक शाखा नदी हो। यसको उद्गम-स्थल अन्नपुर्ण हिमश्रृङ्खला हो।पर्वत जिल्लाको सदरमुकाम कुस्मा नजिक यो खोला कालीगण्डकी नदीमा मिसिन्छ। नेपालको सबैभन्दा अग्लो झोलुङ्गे पुल यही नदीमाथि बनाइएको छ। यस नदीमा हाल १४ मेगावाटको मोदीखोला जलविद्युत केन्द्र सञ्चालनमा छ।
मेलुङ
मेलुङ दोलखा जिल्लामा अवस्थित एक गाउँ विकास समिति हो।
खड्ग स्तम्भ
पाल्पा गौंडाको तैनाथवाला खड्ग शमशेरले दरवार र मूलढोका बग्गी ढोका निर्मण गरी दरबार अगाडि पछाडि र मूलढोका नजिक स्तम्भहरु बनाइएको थिए । ती स्तम्भहरूमा मूलढो नजिक रहेको यो महत्त्वपूर्ण स्तम्भ हो खडे्ग शमशेरको नामबाट यसको नाम खड्ग स्तम्भ भनिएको हो । यसको निर्माण कार्य वि।सं। १९५० तिर भएको मानिन्छ । यसलाई कसै कसैले विजय स्तम्भ समेत भन्ने गरेको पाइन्छ
अध्ययन र संघर्ष
अध्ययन र संघर्ष साहित्यकार पारिजातद्वारा रचना गरिएको संस्मरणहरूको सङ्ग्रह हो। यो पुस्तक २०५०सालमा पारिजातको मृत्युपश्चात प्रकाशित गरिएको थियो।
सन्तोष पन्त
संतोष पन्त नेपालका हाँस्य कलाकार हुन्। उनी सफल नेपाली हाँस्य कलाकारहरूमध्ये एक हुन्। उनी हिजो आजका कुरा नामक टेलिसिरियलद्धारा चर्चामा आएका हुन्।
उनका बाबु ताप्लेजुङमा सिडिअाे भएर जाँदा उनी पनि भानु मा.वि.मा ६ कक्षादेखि पढेका थिए ।
महेन्द्रनगर (स्पष्टता)
महेन्द्रनगर शब्दले निम्न कुराहरू जनाउँदछ।
रोसन गाहा थापा
रोसन गाहा थापा
नवलपरासी जिल्ला क्षेत्र नम्बर दुई शिवमन्दिरका स्थायी बासिन्दा ४५ वर्षीय रोशन गाहा थापा मगर नेकपा एमालेका तर्फाट जनजाति पुरुषका हिसाबले संविधान सभामा प्रतिनिधित्व गर्दै हुनुहुन्छ। आफ्ना पीताले समाजसेवा गरेका कारण राजनीतिमा आउन सजिलो भएको बताउने थापाले २०३६ सालमा कम्युनिस्ट पार्टीले विद्यार्थी सङ्गठन अनेरास्ववीयूबाट राजनीतिक यात्रा सुरू गर्नुभएको हो। २०३६ सालको जनमत संग्रहताका थापाले २६ दिन जेलमा विताउनुभएको थियो।
आमा हेमा गाहा मगर र बाबु यामबहादुर गाहा मगरका छोरा थापाले माध्यमिक तह सम्म अध्ययन गर्नुभएको छ। थापा एमाले नवलपरासी जिल्ला समितिका सदस्य र लोकतान्त्रिक मगर संघका केन्द्रीय सदस्य हुनुहुन्छ।
२०४३ सालमा जनपक्षीय उप प्रधानपञ्च र २०४९ साल र २०५४ सालमा गाविस अध्यक्ष विजयी थापाका एक श्रीमती, एक छोरा र दुई छोरी छन्।
उहा"ले संविधान सभामा पूर्ण बहुदलीय राजनीतिक स्वतन्त्रताका लागि जोडदार रूपमा आवाज उठाउने र जनजाति दलित पिछडिएका समूहको हक अधिकार सुनिश्चित गर्ने बताउनुभयो।
ह्यान्स एण्डरस्याग
छन्स एंडरसैग (Hans Andersag) (१९०३-१९५६), जरमन रसायनज्ञ थिए जिन्हुने क्लोरोक्विनको खोज गरे
इनका जन्म इटलीमा भयो। इन्होंने बाल्यकालमा  प्रारम्भिक शिक्षा पाउनका पछि म्यूनिख विश्वविद्यालयमा  अध्ययन प्रारम्भ गरे र सन्‌ १९२८ ई.मा  रसायनविज्ञानको परीक्षामा  उत्तीर्ण भएर उपाधि प्राप्त गरे त्यस समय यिनको आयु केवल २५ वर्षको थियो। त्यसै वर्ष इन्होंने 'बायर कंपनी'लाई आफ्नो सेवाहरू आर्पित कीं र अनुसन्धानको दिशामा  दिन प्रति दिन प्रगति गर्दै गए। यिनको विशेष रुचि मलेरिया नाशक पदार्थहरूको  अनुसन्धान गर्नमा  थियो र यसै हेतु आये एग्माइनो क्विनोलीन्स वर्गका विषमज्वारनाशक द्रव्यको शोथ गर्नमा  प्राणपणदेखि लग गए तथा १९३४ ई.मा  यी सफलता पनि प्राप्त भएको छ। तपाईँले क्लोरोक्विन नामक औषधिको  अविष्कार गरे। जसदेखि ऊष्णकटिबंधी प्रदेसहरूमा  हुने घातक मैलेरियादेखि पीडित करोडहरु मनुष्यलाई रोगदेखि मुक्ति मिली र तिनको जीवनरक्षा भएको छ।
यस अतिरिक्त इन्होंने रोमीबानाशक तथा एन्यूरीन नामक विटामिन बी1को खोज र यिनकोतैयार गर्नमा पनि महत्त्वपूर्ण कार्य गरे। यिनको सबैभन्दा महत्त्वपूर्ण योगदान क्लोरोक्विन छ।
भौतिक शास्त्र
भौतिकशास्त्र (प्राचिन ग्रिक बाट: φυσική (ἐπιστήμη) phusikḗ (epistḗmē) प्रकृतिको ज्ञान) एउटा प्राकृतिक विज्ञान हो जसले शक्ति र बल सँग सम्बन्धित समय र स्थानबाट यसको चाल र पदार्थको अध्ययन गर्छ। यो  ब्यापक अर्थमा ब्रह्माण्डलाई बुझ्नका निम्ति गरिने प्रकृतिको बृहत्त अध्ययन हो।
भैतिकशास्त्र पढाइको सबैभन्दा पुरानो विधा हो। पछिल्ला दुई सय शताब्दीतिर यो प्राकृतिक दर्शन र रसायन शास्त्रको एउटा खण्ड थियो तर १७अौँ शताब्दीको ब‍ैज्ञानिक क्रान्तीको समयमा यो प्राकृतिक विज्ञानको छुट्टै अनुसन्धानको को रूपमा यसले आफूलाई स्थापित गर्ंयो ।
शास्त्रीय भौतिकविज्ञान (क्लासिकल फिजिक्स)
शास्त्रीय भौतिकविज्ञानले २०अौँ शताब्दीभन्दा पुरान पुरातन विषयहरूलाई समेट्छ। यसले बस्तुको चाल र त्यसमा बलको असरका बारेमा अध्ययन गर्छ । यसलाई स्ट्यटिक्स, काइनेम्याटिक्स र डाइनामिक्स गरी मुख्य तीन खण्डमा बिभाजन गर्न सकिन्छ। स्ट्याटिक्ले बस्तुमा उत्पन्न हुने प्रवेगलाई ख्याल नगरी बस्तुमा हुने बलको प्रयोगका बारेमा अध्ययन गर्छ तर काइनेम्याटिक्सले बस्तुमा त्यसको कारणलाई ख्याल नगरी बस्तुमा हुने चालको अध्ययन गर्छ भने डाइनामिक्स भनेको बस्तुको चाल र त्यसलाई असर गर्ने बलको बारेमा अध्ययन गर्छ।
दायित्व
दायित्व (Liability) लाई विगतको लेनदेन वा घटनाबाट उत्पन्न संस्थाको दायित्व भनेर परिभाषित गरिएको छ, जसको फरफारकको लागि संस्थाले सम्पत्ति को हस्तांतरण वा प्रयोग, सेवा व्यवस्था वा भविष्यमा आर्थिक लाभको प्रयोग गर्नु पर्ने हुन्छ ।
दायित्वको वर्गिकरण
वित्तीय प्रयोजनको लागि दायित्वलाई निम्न दुइ वर्गमा वर्गिकरण गरिन्छ ।
चालु दायित्व
चालु दायित्व भन्नाले व्यवसायसँग सम्बन्धी सम्पूर्ण दायित्वहरू पर्दछन् जुन संस्थाले एक आर्थिक वर्ष भित्र वा सञ्चालन चक्र भित्र मध्ये जुन लामो छ सो अवधीमा चुक्ता हुने गर्दछ ।
पञ्चरुखी
पञ्चरुखी नेपालको मध्यमाञ्चल विकास क्षेत्र, नारायणी अञ्चलको पर्सा जिल्लामा अवस्थित एक गाउँ विकास समिति हो।
तानसेन (स्पष्टता)
तानसेन शब्दले निम्नलिखित कुराहरू बुझ्न सकिन्छ :-
मदनकृष्ण श्रेष्ठ
मदन कृष्ण श्रेष्ठ (बिसं २००७), एक नेपाली हाँस्य अभिनेता, गायक र लेखक हुन् ।
जीवनी
कलाकार श्रेष्ठको जन्म वि.सं. २००७ साल वैशाख ७ गते काठमाडौँमा भएको हो। उनी रामकृष्णलाल श्रेष्ठ र लक्ष्मीका एक्ला छोरा हुन्। त्यसो त अर्की आमाका तर्फबाट भाइ र दुई बहिनी छन्। उनका भाइ नीरव श्रेष्ठ अमेरिकामा नै छन्। बहिनीहरू साधना र सविनाचाहिं यतै छन्। उनका पिताका चारवटा पत्नी थिए। मदनकृष्ण जन्मेको ६ महिनापछि उनकी आमा लक्ष्मी बितिन्। त्यसपछि अर्को विवाह गरे। उनी पनि बितेपछि फेरी अर्को विवाह गरे। दुई पत्नीबाट जायजन्म भएनन्। कान्छी आमाले मदनकृष्णलाई छोराकै व्यवहार गर्छिन् र मदनकृष्ण भन्छन्, आमाकै जति माया मैले कान्छीआमाबाट पाएको छु।
मदनकृष्णको बाल्यकाल काठमाडौँ जितपुरफेदीमा बित्यो। कहिलेकाहीं खसिखेल पनि पुग्थे। त्यहाँ उनका थुप्रै्र साथीहरू छन्। रञ्जना हल बनाउँदा इँटाको मोटर बनाएर खेलेको उनको सम्झना छ। उनको स्कुले जीवन अलि डामाडोल नै रह्यो। १ कक्षा विश्वज्योति सिनेमा भवनअगाडिको स्कुलमा पढे। २, ३, ४ जितपुरफेदीमा पढे। ५ कक्षामा कन्या विद्यामन्दिरमा, ६ कक्षा दरबार हाइस्कुल, ७ पद्मोदय, ८ शान्ति विद्यागृह, ९ जुद्धोदय, १० त्रिभुवन दरबार स्कुल, टेस्ट पास भए शान्ति निकुञ्जबाट। बसाइ सरेकाले त्यस्तो भएको उनको अनुभव छ। उनी भन्छन्– म पढ्नमा कमजोर थिइनँ। तर, बलियो हुन पनि पाइनँ। एसएलसीपछि महेन्द्ररत्न पब्लिक कमर्स कलेजमा आइकम गरे। बीकमको प्राइभेट जाँच दिए। अभिनयमा लागेकाले पढाइ अधुरै रह्यो। लामो समय देखि क्यान्सरबाट पीडित मदनकृष्ण श्रेष्ठकी पत्नी यशोदा सुवेदीको २०७४ चैत्र १९ गते राति ललितपुरको हरिसिद्धीमा रहेको क्यान्सर अस्पतालमा निधन भएको छ । यशोदा पहिले आन्द्रा, त्यसपछि फोक्सो र पछिल्लो समय मेरुदण्डको क्यान्सरबाट पीडित हुनुहुन्थ्यो । मंगलवार २० गते वहाँको पशुपति आर्यघाटमा अन्त्येष्टि गरिएको छ ।
कलाकारिता
सानैदेखि उनमा कलाप्रति अभिरुचि थियो। रेडियो नेपालमा भ्वाइस टेस्ट पास गरे, वि.सं.२०२३ सालमा। तर उनले त्यसअघि नै स्कुले कार्यक्रममा गाउँथे। भजन गाउँथे। हार्मोनियम र तबेला बजाउँथे। पहिलोचोटि रंगमञ्चमा उत्रेको चाहिं वि.सं. २०१५ सालमा हो। वि.सं. २०२६ सालमा नेवारी गीत प्रतियोगितामा पहिलो भए। द राइजिङ नेपाल र गोरखापत्रमा त्यतिबेला नाम छापिएको समाचारको कटिङ अझै उनीसित छ। वि.सं. २०२८ सालमा मुनास्वः (आवाजको जमघट) संस्था स्थापना भयो। त्यहाँ हास्यव्यंग्य कार्यक्रम हुन्थ्यो। कार्यक्रमको अन्त्यमा उनी गाउँथे। उनी त्यो संस्थाको सचिव थिए। त्यतिबेला क्लबहरू त्यति थिएनन्। रक्तदान, खेल प्रतियोगिता र सरसफाइ कार्यक्रम भइरहन्थ्यो। क्लबहरू बढेपछि त्यसलाई नियन्त्रण गर्न पद्मरत्न तुलाधरको अध्यक्षतामा मंका खलः स्थापना भएको हो।
विलक्षण प्रतिभाका धनी मदनकृष्ण श्रेष्ठले १६ वर्षको उमेरमा जागीर सुरु गरेका थिए कर्मचारी सञ्चय कोषमा। अहिले पनि उनलाई गाउँमा जाँदा गुरु, माडसाप र दाइ भन्छन्। यसरी आफ्नो सम्झेर व्यवहार गर्दा उनलाई औधी खुसी लाग्छ। पिकनिक भएको थियो एकपटक सञ्चय कोषमा। पाँच सय जनाको। गीत गाउनुअघि उनले हँसाए। त्यसैलाई निरन्तरता दिए। उनी सञ्चय कोषको जागीर छाडेर कृषि सूचना शाखा (अहिले कृषि सञ्चार महाशाखा)मा जागीर खान थाले। बीबीसीको तालीम पनि लिए। त्यो तालीम उनका निम्ति उपलब्धिमूलक रह्यो। नातिकाजी, शिवशंकर, पाण्डव सुनुवार, हिरण्य भोजपुरे, आनन्द पुरी, भीमबहादुर थापाहरूले सँगै तालीम लिएका थिए। उनहरूले रसरंग कार्यक्रम गरे वि.सं. २०३५ सालमा। ५/६ वर्ष चल्यो त्यो कार्यक्रम। मिरिक सहरमा कार्यक्रम गर्ने सिलसिलामा पुग्दा श्रोताले तपाईँ मदनकृष्ण हो भनेर सोध्दा उनी अचम्मित भए। एकेडेमीमा जागीरदारको गीत बनाएका थिए उनले–
हास्यव्यंग्य कार्यक्रमका सिलसिलामा हरिवंश आचार्यसित भेट भयो। समय बचत गर्नका लागि २०३६ सालमा राष्ट्र बैङ्कमा उनीहरूले मिलेर कार्यक्रम देखाए। गाईजात्रा कार्यक्रम पनि देखाए। त्यो पनि सुपर हिट भयो। यमलोक भन्ने कार्यक्रम देखाउँदा राजा प्रमुख अतिथि र बीपी कोइराला, मनमोहन अधिकारीहरू अतिथि थिए। ऐतिहासिक दर्शकहरू भएको कार्यक्रम थियो त्यो। बीपीले गरेको प्रशंसा उनी अझै सम्झन्छन्। त्यसपछि उनीहरूले टेलिफिल्महरू बनाए। त्यसपछि देशभरि सामाजिक कार्य गर्ने सकारात्मक जमातसित प्रत्यक्ष/अप्रत्यक्ष नजिकहुन थाले। पहिले पहिले पैसा लिएर काम गरिंदैनथ्यो। उनी भन्छन्– हामी त पैसाको कुरै गर्दैनथ्यौं। नारायणी कला मन्दिरको पर्दा मदनकृष्ण र हरिवंशले नै राखिदिएका हुन्। गोली हानिएका पत्रकार पदम ठकुराठीको उपचारका निम्ति उनीहरूले १० हजार रूपैयाँ दिएका थिए। जनआन्दोलन–२ सम्म त्यसको क्रमले निरन्तरता पायो। मोडल अस्पतालमा उपचार गराउन मदनकृष्ण र हरिवंश अगुवाइमा स्थापना भएको उपचार कोषमा दुई करोड ५५ लाख रूपैयाँ उठेको थियो। उनी भन्छन्– राजनीतिक प्रक्रिया सजिलो रहेनछ। सबै जना मिल्यो भने शान्ति हुन्छ। तर, मिल्न गाह्रो रहेछ।
कुनै बेला मदनकृष्ण श्रेष्ठ पेन्टिङ गर्थे। महाबौद्धको भित्तामा आफूले बनाएका कार्टुन टाँस्थे। मान्छेहरू झुत्तिंदा उनलाई औधी रमाइलो लाग्थ्यो। उनले 'सुख दुख', 'वासुदेव' र के घर के डेरा लगायत फिल्ममा खेले। हजारवटा जति टेलिफिल्ममा खेले। विज्ञापन नाटक ३७६ पटकसम्म गनेर प्रहसन भयो। त्यसपछि कति पटक प्रकाशन भयो उनले गनेका छैनन्। पञ्चायतको श्राद्ध, अभिभावक, पिकनिक, गाउँखाने कथा–२, अभिनन्दन, लालपुर्जालगायत थुप्रै कार्यक्रम गरे उनीहरूले। जनचेतना जगाउने काममा उनीहरूको अभूतपूर्व योगदान छ। प्रजातान्त्रिक आन्दोलनमा मदनकृष्ण र हरिवंशको अतुलनीय योगदान रहेको छ। मह जोडी राजनीतिमा आउँदैछ। तर, उनीहरू चुनाव लड्न चाहँदैनन्। मन्त्री र प्रधानमन्त्री बन्ने इच्छा छैन। उनी भन्छन्– सबैले आफ्नो ठाउँमा बसेर देश चलाईरहेका छन् तर राजनीतिले देश बिगारिरहेको छ। जापानबाट एकजना विद्यार्थी नेपाल–भारत सम्बन्धबारे शोध गर्न आएका थिए। महको कार्यक्रममा दर्शकहरू हाँसेको देखेर उनले आफ्नो शोध शीर्षक नै बदले। महको कोणबाट किताब लेखे– सोसल एन्ड पोल्टिकल लाई फ अफ नेप्लिज पिपुल। गायन, अभिनय, लेखन र निर्देशनजस्ता बहुमुखी प्रतिभाका धनी मदनकृष्ण सद्भावना राजदूतका रूपमा देश घुमिरहेका छन्। उनी नेपालमा भ्लादिमिर पुटिनजस्ता आर्थिक सुधारक नेताको अभाव देख्छन्। सबै नेता उनी भन्छन्– लेनिनगार्दमा पुग्दा एक जना सज्जनले मलाई सुनाए– ”यहाँ लाखौं पर्यटक ओइरिन्छन् दरबार, पार्क, सडक, चर्चहरू हेर्न। यो सबै जारको पालामा बनेको हो। कम्युनिस्टहरू आएपछि सबै ध्वस्त पारे। प्रजातन्त्रमा झन लथालिंग भयो। हामी कहाँ पनि झन झन खत्तम भइरहेको छ। पछि भ्लादिमिर पुटिनले १ लाख रुबलमा तीनवटा शून्य हटाउन सफल भए। आर्थिक सुधार गर्न सक्ने त्यस्ता नेताहरू जन्मेका छैनन्।” नेपालमा गणतन्त्रमय वातावरण भए पनि गणतन्त्र नआएको उनको धारणा छ। उनको विचारमा अशान्तिको कारक नै पेट हो। जलविद्युत्‌मा ध्यान दिन सकेको भए नेपालमा राजतन्त्र यति अलोकप्रिय हुने थिएन। नेपालमा लिनेमात्र भए, दिन जान्ने देखिएनन्। देशमा बाली उठाउने होइन, बाली रोप्ने नेताहरू चाहिएको छ।”
उनलाई पुराना नेताहरूमा बीपी, गणेशमान, पुष्पलाल, मनमोहन र मदन भण्डारी मन पर्दछन्। ख्यातिप्राप्त कलाकार मदनकृष्ण श्रेष्ठलाई कसैलाई मन पर्दैन भन्न मन लाग्दैन। राजाहरूमा उनी वीरेन्द्रको नाम लिन चाहन्छन्। कलाकारमा हरिवंश मनपर्छ भन्नु आफैंलाई मनपर्छ भनेजस्तो लाग्छ। सिनेमामा उनलाई बलिदान, पासुदेव र सुखदुःख पनि मन पर्छ। हिरोहिरोइनमा नाम लिन चाहँदैनन्, मिलनसार, कलाका पारखी मदनकृष्ण कसैलाई पनि नराम्रो भन्न मन पराउँदैनन्। शाकाहारी भोजन मनपर्छ उनलाई। सागपात विशेष मन पर्छ। टाटेपाटे बुट्टा नभएको सादा पहिरन मन पर्छ। रक्सी, चुरोट, माछा र मासु उनी खाँदैनन्। उनलाई सबैखाले जनावर मन पर्छ। मानिसमात्र भएको पृथ्वीमा मज्जा लाग्दैन। हात्ती, गैडा र बाघजस्ता जनावर सबै हाम्रा साथी हुन्। उनलाई फुटबल र क्रिकेट स्वादिलो खेल लाग्छ। उनले ४५ वटा जिल्ला घुमेका छन्। उनी भन्छन्– देशै दुखी छ भने आफ्नो व्यक्तिगत सुखको के मतलब हुन्छ र? म व्यक्तिगत रूपमा ठीकै छु तर राष्ट्रिय रूपमा भन्ने हो भने अत्यन्त विक्षिप्त अवस्था छु। उनको जीवन बिर्सन नसक्ने क्षणले भरिएको छ। यशोदा सुवेदीसित भेट भएको दिनलाई पनि उन जीवनकै सुखद दिन मान्छन्। यशोदासित उनको अन्तर्जातीय विवाह भएको हो। मदनकृष्णले वि.सं. २०२३ सालदेखि नै सञ्चयकोषमा जागीर खान थालेका हुन्। वि.सं. २०२६ सालमा यशोदा त्यहाँ जागीर खान थालिन्। उनीहरू टेबुल जोडिएको एउटै शाखाको कोठामा थिए। एउटा नआउँदा अर्कोलाई नियास्रो र खल्लो लाग्थ्यो। तीन, चार वर्ष लामो प्रेमपछि उनहरूको अन्तर्जातीय विवाह भयो। पछि घरमा विधिवत् विवाह भयो। उनका बुबा जितपुरफेदीमा १५ वर्षसम्म प्रधानपञ्च थिए। त्यसैले उनहरूलाई सजिलो भयो। उनी भन्छन्– “यशोदा समझदार छिन्। ३५ वर्ष भइसक्यो। हाम्रो झगडा पर्दैन। कसैले जित्न खोजे मेरो हारिदिने बानी छ।” उनीहरूका एक छोरा यमन र एक छोरी सराना हुन्। दुवै अमेरिकामा सङ्घर्षरत छन्। जीवनमा कसैले मन पराएको यशोदाले थाहा पाइनन्। लजालु र गम्भीर थिइन्। रामकृष्ण परमहंस र स्वामी विवेकानन्दका कुरा गर्ने साथीहरू थिए। आध्यात्मिक भावना छ उनमा। अहिले आध्यात्मिक भावनाका गीत पनि लेख्छिन्–
प्रेमकै लिकमा संसार चलिरहेको मदनकृष्णको धारणा छ। उनका अनुसार प्रेम नभएको भए काटमार गरेर मानिसहरू सकिन्थे। प्रेम नै एकताको गाँठो हो। प्रेममा चुकुल खुस्किएपछि झगडा सुरु हुन्छ। सेक्स स्वाभाविक र प्रकृतिले बन्दोबस्त गरेको व्यवस्था हो। दुरूपयोग कहाँ छैन सेक्स, पैसा, पदको?
आत्मकथा ‘महको म’
बरिष्ठ हास्यव्यंग्य कलाकार मदनकृष्ण श्रेष्ठको आत्मकथा ‘महको म’ सार्वजनिक भएको छ । ६ वर्ष लगाएर मदनकृष्ण श्रेष्ठले आत्मकथा लेख्ने काम २०७४ मा पुरा गरेका छन् ।
पुरस्कार
श्रव्य, दृश्य दुवै प्रकारले प्रहसनका माध्यमबाट नेपाली भाषालाई देशविदेशमा लोकप्रिय बनाउन प्रशंसनीय कार्य गरेबापत उनलाई हरिवंश आचार्यसँग संयुक्त रूपमा वि.सं. २०४६ सालको जगदम्बाश्री पुरस्कार प्रदान गरियो । यसैगरी पद्यश्री साधना सम्मान मा उनलाई नगद दुई लाख सहित सम्मान गरिएको थियो ।
मनपाङ
मनपाङ नेपालको पश्चिमाञ्चल विकास क्षेत्र अन्तर्गत गण्डकी अञ्चलमा पर्ने तनहुँ जिल्लामा अवस्थित एक गाउँ विकास समिति हो ।
जनसङ्ख्या
बि.स.२०६८ को जनगणना अनुसार मनपाङ गाविस को जनसङ्ख्या ६,६९८ रहेको छ । यो गाविसमा १,७२१ वटा घर छन ।
यमन मोबाइल
यमन मोबाइल मध्य पूर्वमा अवस्थित राष्ट्र यमनको सिडिएमए २००० सञ्जाल प्रदायक तथा दूरसञ्चार कम्पनी हो। यो सन् २००४ मा यमनको दूरसञ्चार मन्त्रायले स्थापना गरेको थियो र मध्य पूर्वको पहिलो सिडिएमए सञ्जाल सञ्चालन पनि मानिन्छ। यमन मोबाइलको सिडिएमए प्रणाली हुवावे प्रविधिहरूमा आधारित छन्। तेस्रो पुस्ता साझेदारी परियोजना २ मानकका अनुसार, सिडिएमए २००० प्रणाली आइएस-९५ सेल फोनसँग पूर्ण रूपले उपयुक्त छ, त्यसैले कुनै पनि आइएस-९५ फोन यमन मोबाइलद्वारा समर्थन गर्नु सामान्य नै हो। सन् २०१२ मा यमन मोबाइलले हुवावे सञ्जाल बाहेक जेटटिई सञ्जाल लागू गरेको थियो र यसका साथसाथै यसले देशका केही पूर्वी भागहरूमा एलजी-नोर्टेल सञ्जालको पनि प्रयोग गरेको थियो। सुरुवातमा यो एक पूर्ण सरकारी कम्पनी भएतापनि हाल यो एक संयुक्त पूँजी कम्पनी बनेको छ जसको ५०% भन्दा कम सेयरको स्वामित्वमा नागरिकहरू र सरकारी निकायहरूमा आधारित छ। कम्पनीको प्रधान कार्यालय यमनको राजधानी सानामा अवस्थित छ।
यमन मोबाइल, यमनमा सिडिएमए २०००१× र विकास डाटा अनुकूलित सेवाहरू प्रदान गर्ने यमनको पहिलो तेस्रो पुस्ता सञ्जालमा आधारित कम्पनी हो। यमन मोबाइल सन् २००४ मा यमनमा तेस्रो ताररहित सञ्चालकको रूपमा स्थापित गरिएको थियो। यसले सुरूवातमा प्याकेज स्वीच सेवा बाहेकको सर्किट स्वीच प्रदान गर्दथ्यो जसले यसका ग्राहकहरूलाई इण्टरनेट तथा डाटा सेवाहरू १५३ किलोबाइट प्रति सेकेण्डको गतिमा प्रदान गर्दछ जुन चाहिँ सिडिएमए२०००१× ले लागू गरेको अधिकतम गति हो। यो तेस्रो पुस्ता साझेदारी परियोजना २ मानकको अनुसार दोस्रो पुस्ता प्रविधि हो। सन् २००७ देखि, यो निगम बनेको छ र यमनमा ग्राहक तथा पहुँचको आधारमा शीर्ष मोबाइल सञ्जाल सञ्चालकको सूचीमा पर्न सफल भएको छ।
इण्टरनेट सेवा
यमन मोबाइलले इण्टरनेट सेवा मोबाइल उपकरण तथा डाटा खण्डहरूमा सिडिएमए प्रविधिको उपयोग गरी प्रदान गर्दै आइरहेको छ। सुरूमा यसको गति अति न्यून वन १५३ किलोबाइट प्रति सेकेण्ड भएकाले यसले आलोचना समेत खेप्नु परेको थियो। त्यस पश्चात् यसले आफ्नो सेवा तेस्रो पुस्तामा रुपान्तरण गरी विकास डाटा अनुकूलित प्रविधिको सार्वजनिक गरेको थियो जसले यसमका केही धेरै जनघनत्व भएका स्थानहरूमा ४ मेगाबाइट प्रति सेकेण्डको इण्टरनेट गति प्रदान गरेको थियो।
द एभेन्जर्स (२०१२ चलचित्र)
द अभेन्जर्स (The Avengers) २०१२ मा बनेको अमरीकी सुपरहिरो चलचित्र हो, जिसको निर्माण मार्वल स्टूडियोज तथा वितरण डिज्नी पिक्चर्सद्वारा गरिएको हो । यो मार्वल कमिक्सको सुपर हीरो टीममा आधारित चलचित्र हो ।
मिर्गे
मिर्गे दोलखा जिल्लामा अवस्थित एक गाउँ विकास समिति हो।
हरिपुर (स्पष्टता)
हरिपुर शब्दले निम्न कुराहरू जनाउँदछ।
पर्रोहा
पर्रोहा नेपालको रूपन्देही जिल्लाको सैनामैना नगरपालिकामा अवस्थित एक ठाउँ हो। पहिलाका दुईवटा गाउँ विकास समितिहरू, पर्रोहा र दुधराक्ष, १८ मे २०१४ मा समायोजन भइ एक नयाँ नगरपालिका बनेका थिए। नवौँ राष्ट्रिय जनगणना २०४८का अनुसार, यस ठाउँमा २,१६५ वटा घरहरू रहेका थिए भने यहाँको जनसङ्ख्या १२,४९३ रहेको थियो।
नेपाल रेल्वे
नेपाल रेल्वे कम्पनि लिमिटेड( ने.रे ) एक सरकारी स्वामित्वको कम्पनी हो जसले नेपालमा रेल सञ्चालन गर्दछ। हाल यसले भंगाहा-जयनगर खण्डमा यात्रु सेवा संचालन गर्दै अाइरहेको छ । नेपाल रेल्वे लाइ सडक यातायातको क्षेत्रमा साझा यातायात सँग तुलना गर्न सकिन्छ ।
इतिहास
वि. सं. १९८४ (ई. १९२७) मा चन्द्र शमशेरको शासनकालमा स्थापित नेपाल गभर्मेन्ट रेलवे नेपालको पहिलो रेलवे सेवा हो। तत्कालीन राणा सरकारले भारतको रक्सौलदेखि नेपालको अमलेखगन्जसम्म ३९ किलोमिटर रेलवे निर्माण गरी सेवा सञ्चालनमा ल्याएको थियो । उक्त समयमा काठमाण्डाै बाट इण्डिया जान वा उताबााट नेपाल अाउँन, विशेषगरी काठमाण्डाैं जानका लागि अमलेखगन्ज सम्म उक्त रेल सेवाको प्रयोग हुन्थ्यो । त्यहाँबाट भीमफेदी हुँदै काठमाडौंसम्म पुग्‍न या त घोडामा वा हिँडेर गइन्थ्यो । त्रिभुवन राजपथको निर्माण सँगै विरगंजबाट सिधै काठमाण्डाै जाने गाडी चल्न थालेपछि यात्रुहरुको रोजाइमा रेल भन्दा पनि सडक यातायत पर्न थाल्यो । फलस्वरूप यात्रु पाउँन छाडेपछि उक्त रेलसेवा विसं २०२२ मा बन्द भयो ।
जयनगर-जनकपुर-बिजलपुरा रेलवे तत्कालीन बेलायती सरकारले नेपाली भूमिबाट जडीबुटी र काठ ओसार्न निर्माण गरेको थियो । उक्त मालवाहक रेलमै कामदार चढ्न डब्बा (बग्गी) पनि बनाइएको थियो । यस क्षेत्रका जंगल मासिएपछि सोही रेल यात्रुवाहक रुपमा सञ्चालन हुन थाल्यो । सुरुमा कोइलाबाट चल्ने उक्त रेलको इन्जिन फेरेर डिजलबाट चल्ने बनाइयो । ६ वर्ष अघिसम्म धनुषाको दक्षिणी भेगलाई भारतीय बजार जयनगरसँग जोड्न र जिल्लाको पूर्वी क्षेत्रलाई धनुषाको सदरमुकाम जनकपुरसँग जोड्न एकमात्र भरपर्दो साधनका रुपमा उक्त रेलसेवा सञ्चालन भइरहेको थियो ।
भविष्य
थप रेल मार्ग निर्माण सम्पन्न हुँदा साथ नेपाल रेल्वेको यात्रु सेवा निकट भविष्यमा बर्दिबास हुँदै निजगढ अनि सिमरा सम्म विस्तार हुँने अपेक्षा गर्न सकिन्छ । हाल यात्रु सेवा मात्र संचालन गर्दै अाएको नेपाल रेल्वे छिटै नै विराटनगर-बथनाह रेल मार्गमा माल ढुवानी सेवा संचालन गर्ने योजनामा छ ।
विषपुरूष (उपन्यास)
विषपुरूष कृष्ण अविरल द्वारा लिखित उपन्यास हो । रोजगारको खोजीमा विदेशिने पटक-पटकको प्रयास असफल भएपछि गाउँमै बरालिएको सुवास काठमाडौँ गएर वेश्या बन्छ र त्यसक्रममा उसले नेता पत्रकार, पुलिस पुराणवाचक पण्डितहरूसम्मको लुकेको अर्को अनुहार थाहा पाउँछ ।
कथावस्तु
यो उपन्यास एउटा बेरोजगार युवामा आधारित छ जो रोजगारीको लागि विदेशिने प्रयास गरिरहेको हुन्छ । मेनपावरबाट ठगिएपछि पुन गाउँ फर्कन्छ तर घरमा बर्खाको समयमा बाबुसँग झगडा हुन्छ र कमाउने नभइन्जेल घर नफर्कने घुर्की लगाउँदै काठमाडौँतिर हानिन्छ । जेनीको (जो उसको स्कुलको समयको साथी र हाल पत्रकार अनि यौन दलाल हुन्छे) सङ्गतमा परेर ऊ पुरूष वेश्या बन्न पुग्छ ।
शान्ति ठटाल
शान्ति ठटाल प्रसिद्ध गायिका र नेपाली फिल्मकी पहिलो महिला संगीतकार हुन्। उनले २०० भन्दा बढी गीतहरूमा संगित दिएकी छिन्। उनी सिक्किमको सांस्कृतिक विभागको निर्देशकबाट निवृत्त भएकी हुन्। उनी सिक्किममा बसेर नृत्यनाटिका र गीतिनाटिकाहरूमा व्यस्त हुन्थिन्।
जन्म र शिक्षा
उनको जन्म सन् १९३८ मा दार्जिलिङमा मनु सिंह ठटाल र चन्द्रमाया ठटालको कोखबाट भएको हो। उनले शुरुमा शिब प्रशाद सिंह र भानु घोशसँग संगित सिकिन्।. उनले दार्जिलिङसेन्ट टेरेसा स्कुलमा शिक्षा सुरु गरेर कोलकाताबाट संगितमा स्नातक गरिन्।
संगितयात्रा
दार्जिलिङमा भिआइपी मान्छेको सवारी हुँदा सभा-समारोहमा स्वागत गीत गाउने चलन हुन्थ्यो र उनले १८ वर्षको उमेरतिर नै धेरैजसो अवसर पाउँथिन्। स्वागत गीतहरूबाट आफ्नो गायनलाई प्रमाणित गरेपछि उनको दायरा नाटकहरूका पार्श्व गायन हुँदै फराकिलो भएको हो। सन् १९५७ मा कोलकाताको रविन्द्र भारती विश्वविद्यालयको एकेडेमी अफ डान्स, ड्रामा, म्युजिक एन्ड फाइन आर्ट्समा कण्ठ संगीत विषयमा तीन वर्षे प्रशिक्षण लिइन्। सन् १९५६ तिर कोलकाताको हिन्दुस्तान रेकर्ड्समा उनका चारवटा नेपाली गीत रेकर्ड भएको थियो। दार्जिलिङ फर्केर संगित, कला र नाटकको हिमालय कला मन्दिरमा काम गरिन् र अम्बर गुरुङसित संगित पनि सिकिन्। उनले केन्द्रीय बिद्यालयमा पनि पढाइन्।
कोलकातामा सिकेर आएपछि उनले दार्जिलिङमा अनौठो अवसर पाइन्, ईश्वरवल्लभले लेखेको ४० मिनेट लामो काव्यसंगीत 'एउटा निलो सूर्यास्त।' उनको संगीत रहेको प्रस्तुतिले सन् १९७५ मा दार्जिलिङ र त्यसको एक वर्षपछि सिक्किममा निकै प्रशंसा बटुल्यो। त्यही 'प्रस्तुति'बाट प्रभावित भई प्रताप सुब्बाले ठटाललाई फिल्मको काम दिएका रहेछन्। प्रताप सुब्बाले 'परालको आगो'पछि 'बाँच्न चाहनेहरू'मा पनि ठटाललाई संगीतको जिम्मा दिएका थिए।
उनको पहिलो काठमाडौँ आगमन सन् १९६५ मा भएको थियो। तत्कालीन राजा महेन्द्रको जन्मदिनमा गाउन अरूणा लामा, शरण प्रधान र अर्का एकजना आयोजक भन्ने म्युजिसियन गरी चारजना आएका थिए। राजाको निम्तोपत्र लिएर जाने चाहिँ त्योबेलाका लोकप्रिय कलाकार पुष्प नेपाली थिए। नेपाल र भारतका विभिन्न शहरमा उनले कार्यक्रम गरेकी छिन्। नेपालय नामक संस्थाले पलेंटी कार्यक्रममा ३ पटक उनलाई ल्याएको छ।
परिवार
उनी अवाविहित हुन् र हाल दार्जिलिङ्गमा सेवानिवृत्त जीवन बिताइरहेकी छिन्।
फाम्की जेन्सेन
फाम्की ब्युमेर जेन्सेन (Famke Beumer Janssen, जन्म ५ नोभेम्बर १९६५) एक डच अभिनेत्री र पूर्व फेशन मोडल हुन्। उनी गोल्डनआय (१९९५)मा जिनिया ओनाटोप र एक्स-मेन चलचित्र शृंखलामा जिन ग्रेफिनिक्सको भूमिका निभाउनको लागि सर्वत्र विख्यात छिन्।
शुरूआती जीवन र शिक्षा
जेन्सेनको जन्म आम्स्टेलवीन, नेदरलैंड्समा भएको थियो। उनको पहलो नाम, फाम्कीको अर्थ सानी केटी हो। उनका दुई साना बहिनीहरु छन्, एंटोनिएट ब्युमेर, जो एक निर्देशक हुन्, र मर्जोलेन ब्युमेर जो एक अभिनेत्री हुन्।
प्रशिद्धजंग शाह
प्रशिद्धजंग शाह नेपाली राष्ट्रिय पौडी खेलाडी हुन। उनले सन् २०१२को लण्डन ओलम्पिकमा नेपालको तर्फबाट भाग लिएका थिए। ५० मिटर फ्रि स्टाइलको प्रतिस्पर्धामा सहभागी ५८ प्रतिस्पर्धीहरू मध्ये २६.९३ सेकेण्डमा पूरा गरी ४७सौं स्थानमा आए।
ग्रामिण विकास
ग्रामिण विकास शब्दले गाउँको विकास भन्ने बुझाउँछ। यस विषयमा ग्रामीण विकासका बहुआयमिक बिषयको अध्ययन गरिन्छ।
ग्रामीण विकास ग्रामीण क्षेत्रको सम्पूर्ण विकास हो । ग्रामीण विकास गाउँको विकास मात्रै नभएर गाउँ-सहर सम्बन्ध र यससँग सम्बन्धित विकास पनि हो । ग्रामीण विकासले ग्रामीण जनसङ्ख्यालाई प्रत्यक्ष वा अप्रत्यक्ष फाइदा दिन्छ । यसलाई ग्रामीण जनसङ्ख्याको जीवनस्तर र जनकल्याणको दीगो सुधारको रूपमा पनि व्याख्या गर्न सकिन्छ ।
ग्रामीण विकासले ग्रामीण क्षेत्रका विभिन्न पक्षहरूको विकासलाई समेट्दछ । ग्रामीण क्षेत्रका सामाजिक, आर्थिक, राजनीतिक, सांस्कृतिक, प्राविधिक, पूर्वाधार जस्ता विविध पक्षहरूकोे विकास बिना ग्रामीण विकास हुन सक्दैन । उक्त पक्षहरूको गुणात्मक तथा सकारात्मक सुधार हुनु नै ग्रामीण विकास हो । यसले ग्रामीण जनताको पोषण, स्वास्थ्य, लैङ्गीक, वातावरण संरक्षण साथै ग्रामीण जीवनस्तरमा दीर्घकालीन परिवर्तन ल्याउने कुरासँग पनि सरोकार राख्दछ । ग्रामीण जनतासँग भएको मौलिक ज्ञानको सम्बर्धन तथा प्रबर्धन गर्दै मौलिक प्रबिधिलाई आधुनिक प्रबिधिसँग जोडेर सीप निखार्ने तथा ग्रामीण क्षेत्रमा भए गरेका अभ्यासहरूलाई आत्मनिर्भरतातर्फ लगेर ग्रामीण जनतालाई गुणस्तरीय जीवन निर्वाह गर्न सक्ने बनाउनु नै ग्रामीण विकास हो ।
अकबरे खुर्सानी
अकबरे खुर्सानी नेपालमा खेती गरिने एक प्रकारको खुर्सानी हो।
प्रयोग
नेपालबाट अकबरे खुर्सानीको अचारजन्य परिकार बनाएर अमेरिका तथा युरोपका विभिन्न मुलुक, अस्ट्रेलिया र मलेसिया लगायतका देशहरूमा निर्यात हुदैँ आएको छ। साथै यो खुर्सानी ग्यास्ट्रिक तथा चिसो लागेका मानिसहरु को लागि औसधी को रूपमा पनि प्रयोग हुदै आएको पाइन्छ।
सान्तोस फुटबल क्लब
सान्तोस ब्राजिलको फुटबल क्लब हो।कुनै समयमा चर्चित फुटबल खेलाडि पेले पनि सान्तोसबाट खेल्दथे।
खवनगाइ
खवनगाइ वा '''ख-बनगाई" नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो ।
अन्तर्राष्ट्रिय नारी दिवस
<section begin=अंश />अन्तरराष्ट्रिय नारी दिवस (International women's day) अथवा नारी दिवस महिला जागरूकता सम्बन्धी दिवस हो । यो ८ मार्चमा विश्वभरी मनाइन्छ । राजनितिक तवरबाट शुरु भएको भएता पनि हाल महिला अधिकार, महिला सशक्तिकरण र लैङ्गिक समानता आदि सवालहरू अन्तराष्ट्रिय महिला दिवसका बिषयहरू हुने गरेका छन् । यो सर्वप्रथम् १९०९ फेब्रुअरी २८ मा मनाइएको थियो । १९१० मा महिलाहरूलाई मत हाल्ने अधिकार सुनिस्चित गर्ने उद्देश्यको साथ यसलाई अन्तराष्ट्रिय मान्यता प्रदान गरिएको थियो । सन् २०१३ मा आइपुग्दा बिश्वभर १०३ औँ अन्तर्राष्ट्रिय नारी दिवस मनाएको छ । यो अहिले मार्च महिना भरी नै मनाइन्छ ।<section end=अंश />
इतिहास
संयुक्त राज्य अमेरिकाको सोशलिस्ट पार्टीले २८ फेब्रुअरि १९०९ मा सर्वप्रथम नारी दिवसको आयोजना गरेको थियो। सोशलिस्ट पार्टीले सन १९०८ को अन्तर्राष्ट्रिय महिला कपडा कामदारको आन्दोलनको स्मरणमा २८ फेब्रुअरि १९०९ को दिन महिला दिवस मनायो। यसपछि यो फेब्रुअरि को अन्तिम आइतबारको दिन मनाइन थालियो। १९१० मा सोशलिस्ट इन्टरनेशनलको कोपेनहेगनको सम्मेलनमा यसलाई अन्तराष्ट्रिय दर्जा प्राप्त भयो। त्यस समय यसको प्रमुख ध्येय महिलाहरूलाई मताधिकार दिनु थियो, त्यस समय महिलाहरूलाई मत दिने अधिकर कतिपय देशहरूमा थिएन। १९१७ मा रसियाको महिलाहरूले, महिला दिवसमा गास र कपासको लागि हडतालमा जाने निर्णय गरे। यो हडताल पनि ऐतिहासिक थियो। जारले सत्ता छोडे, अन्तरिम सरकारले महिलाहरूलाई वोट दिने अधिकार दियो। त्यस समय रुस मा जुलियन क्यालेन्डर को प्रचलन थियो र बाकी धेरै जसो देशमा ग्रेगेरियन क्यालेन्डरको प्रचलन थियो। इ दुई दिनमा केहि फरक छ। जुलियन क्यालेन्डर अनुसार १९१७ को फेब्रुअरीको अन्तिम आइतबार २३ फेब्रुअरी मा पर्थ्यो जब की ग्रेगेरियन कयालेन्डर अनुसार त्यस दिन ८ मार्च थियो। त्यस समय धेरै जसो देशमा ग्रेगेरियन क्यालेन्डर प्रचलित थियो। त्यसैले ८ मार्च महिला दिवसको रूप मा मनाइन थालियो।
हालका कार्यक्रमहरू
हालका दिनहरूमा संसार भरका विभिन्न महिला समूहरूद्वारा विभिन्न कार्यक्रमहरू आयोजित हुने गर्छन् । सन् २००१ मा internationalwomensday.com नामक डिजिटल हबको सुरुवात भयो । यसमा सित्तैमा आफ्नो गाउँ समाजमा हुन लागेका कार्यक्रमहरूको रेजिस्टर गर्न सकिन्छ । सन् २०१३ मा यस वेभसाइटलाई बेलायतमा रहेको एक कम्पनीले चलाएका थिए । सन् २०१६, मा यसलाइ इयुद्वारा स्पोनपसर गरियो र थप ७ वटा महिला संङ्घहरू यसमा आबद्ध भए । वेभसाइटले वार्षिक विषय राख्ने गरेको छ जुन संसार भरलाई सुहाउँदो होस् । थुप्रै संङ्घ संस्थाहरूले यसलाइ साथ दिएका छन् ।
ताइवान मा भने नारी दिवस महिलाको कम्मरको आकारको सर्वेक्षणको नतिजासँगैँ सुरु हुन्छ, जसमा मोटोपनाको विरुद्ध चेतावनी दिइने गरिन्छ ।
मोहम्मद अफताब आलम
मोहम्मद अफताब आलम  नेपाली कांग्रेसका नेता हुन्।
श्री
श्री प्रत्येक पुरुषको नामको अगाडि लगाइने सम्मानजनक शब्द हो। यसको अतिरिक्त यस शब्दले हिन्दू देवी लक्ष्मीको पर्यायको रूपमा तथा सम्पत्ति, सम्पदा धन इत्यादिको पर्यायको रूपमा पनि जनाउँदछ। श्री शब्दको उपयोग जीवित मनुष्यको अगाडि सम्मानपूर्वक गरिन्छ। यस बाहेक पनी, अजर अमर मनुष्य वा देवी देवताको अगाडि पनि सम्मान पूर्वक लगाइन्छ ।
लिसा दहल्कभिस्त
लिसा कारोलिना भिक्तुरिया दहल्कभिस्त ( (जन्म:६ फेब्रुअरी १९८७) एक स्विडेनी व्यावसायिक फुटबल खेलाडी हुन् जो जसले स्विडेनी क्लब एस्किल्स्तुना युनाइतेद दिएफएफ र स्विडेन महिला राष्ट्रिय टोलीका लागि मध्यपङ्क्तिमा खेल्ने गर्छिन्। उनी यस भन्दा अगाडि स्विडेनका क्लबहरू जस्तै उमेओ इल्को, कोपर्बर्ग्स / योहतेबोर्य एफसी, तिरिसा एफएफ , र कोलेफ ओरेब्रु र नर्वेको   तपसेरिनको क्लब अभाल्दनेस र फ्रान्सेली डिभिजन १ फिमिनिनको क्लब पेरिस सेन्ट-जर्मेनका लागि खेलेकी थिइन्।
दहल्कभिस्त सन् २००८ मा स्विडेन महिला राष्ट्रिय फुटबल टोलीबाट आफ्नो अन्तर्राष्ट्रिय कार्यकालको सुरुवात गरेकी थिइन् र उनले राष्ट्रको लागि १३० भन्दा बढी उपस्थिति जनाइसकेकी छिन्। उनले सन् २०११ र सन् २०१५ फिफा महिला विश्वकप र सन् २०१२ र सन् २०१६ को ओलम्पिकका साथसाथै सन् २००९, सन् २०१३ र सन् २०१४ युएफा महिला च्याम्पियन्स लिगमा स्विडेनको प्रतिनिधित्व गरेकी थिइन्।
क्लब कार्यकाल
दमल्सेभेन्स्कनमा प्रदर्शन गर्ने क्लब कोलेफ ओरेब्रुसँगको एक संस्करण पछि १८ वर्षीय दहल्कभिस्तले डिसेम्बर २००५ मा राष्ट्रिय महिला फुटबल विजेता उमेओ इल्कोसँग एक सम्झौतामा हस्ताक्षर गरेकी थिइन्। उच्च स्तरिय फुटबल प्रतियोगिताहरूमा प्रदर्शन गर्ने केही कठिनाई भोग्नु परेका कारण उनी उक्त क्लबसँगको पहिलो २ संस्करण पश्चात् नै क्लबबाट प्रस्थान गर्ने अवस्था सम्म पुगेकी थिइन्। टोलीमा स्थायी भएपछि दहल्कभिस्तले स्विडेनको सर्वश्रेष्ठ मध्यवर्ती मध्यपङ्क्ति खेलाडीको रूपमा विकसित हुँदै क्लबलाई तीन दमल्सेभेन्स्कन उपाधि जिताउन महत्त्वपूर्ण योगदान गरेकी थिइन्।
दहल्कभिस्तले उमेओसँग सन् २००७ र सन् २००८ को गरी दुईवटा युइएफए महिला च्याम्पियन्स लिग खेलेकी थिइन् जसमा टोली फाइनल खेलमा पराजित भएको थियो। उनले सन् २००८ को महिला च्याम्पियन्स लिगमा पेनाल्टी मार्फत गोल गरेकी थिइन्। सन् २००९ मा, दहल्कभिस्तले उनले प्रदर्शन गरिरहेको क्लब उमेओसँग टाढिँदै दमल्सेभेकन्सको उच्च कोटीको क्लब कोपर्सबर्ग/योहतेबोर्य र लिङ्सपिङ फुटबल क्लबको प्रस्ताव प्राप्त गरेकी थिइन्। पछि, उनले कोपर्सबर्ग/योहतेबोर्य फुटबल क्लबको प्रस्तावलाई स्वीकार गरेको घोषण गरेकी थिइन्। सन् २०११ मा उनको उक्त क्लबसँग सम्झौता म्याद समाप्त भए लगत्तै, योहतेबोर्यले उनलाई सोही क्लबमा रहन आह्वान गरेको थियो। उनलाई लिग विजेता माल्मले क्लब ल्याउन पहल गरेको भएता पनि उनी सन् २०१२ मा दमल्सेभेकन्सको क्लब तिसिसासँग दुई वर्षे सम्झौतामा हस्ताक्षर गरेकी थिइन्।
तिरिसाले सन् २०१२ को संस्करणमा पहिलो पटक दमल्सेभेन्स्कनको उपाधि जितेको थियो र यसका साथसाथै उनले आफ्नो चौथो लिग विजेताको पदक प्राप्त गर्न सफल रहेकी थिइन्। यस बाहेक उमेओसँग ३ पटक उपाधि जितेकी थिइन्। दहल्कभिस्त र तिरिसा स्भेन्स्का कुपेनको फाइनलमा उनको पूर्व क्लब योहतेबोर्यसँग अतिरिक्त समयमा २-१ गोल अन्तरले पराजित हुँदा उनी निराश भएकी थिइन्। सन् २०१४ को युइएफए महिला च्याम्पियन लिग फाइनलमा टोली उल्फ्सबर्गबाट ४-३ गोल अन्तरले पराजित भएको थियो।
तिरिसाले सन् २०१४ मा आर्थिक गिरावट पनको सामना गरेको थियो जसको फलस्वरूप टोली दमल्सेभेन्स्कनको उक्त संस्करण खेल्न असमर्थ रहेको थियो जसले गर्दा उनी क्लबबाट प्रस्थान गरेकी थिइन्। स्तोकहोल्म जिल्ला प्रशासकीय परिषद्ले खेलाडीहरूको तलब प्रकाशित गर्दै दहल्कभिस्तले प्रति महिनाको तलब ३९,००० स्विडेनी क्रोना भन्दा बढी रहेको खुलासा गरेको थियो।
पूर्व क्लब उमेओले उनीसँग पहिलेभन्दा राम्रो खेलाडी भएको दावी गर्दै उनलाई पुनः क्लबसँग हस्ताक्षर गर्न रुचि देखाएको थिएन। दहल्कभिस्तले एक्सप्रेसेन समाचार पत्रलाई तलब उनका लागि दोस्रो प्राथमिकतामा रहेको र उनी सही टोलीमा सामेल हुनको लागि तलब कटौती गर्न तयार भएको जनाएकी थिइन्। जुलाई २०१४ मा उनी नर्वेको तपसेरियन क्लब तपसेरिनको क्लब अभाल्दनेस आइएलमा सामेल हुन राजी भए जसले उनको पूर्व क्लब तिरिसाले ब्राजिली खेलाडी मार्तालाई हस्ताक्षर गर्न असफल प्रयास पनि गरेको थियो। सन् २०१४ को संस्करणको समाप्त पछि दहल्कभिस्तले उक्त क्लब छोडेर स्विडेनको दमल्सेभेन्स्कन र कोलेफ ओरेबुमा फर्किएकी थिइन् जसबाट उनले आफ्नो वरिष्ठ फुटबल कार्यकालको सुरुवात गरेकी थिइन्। ओरेब्रुमा आधा संस्करण पछि, दहल्कभिस्तले पुन: फ्रान्सेली डिभिजन १ फिमिनिन क्लब पेरिस सेन्ट-जर्मेनमा देशवासी क्यारोलिन सेगेर र कोसोभारे अस्लानीसँगै सामेल भएकी थिइन्।
अन्तर्राष्ट्रिय कार्यकाल
प्रमुख प्रशिक्षक थोमस डेन्नर्बीले १२ फेब्रुअरी २००८ मा दहल्कभिस्तलाई उनको वरिष्ठ स्विडेन टोलीका लागि खेल्नका लागि अनुमति दिएका थिए जसमा टोलीले साइप्रसमा इङ्ल्यान्डलाई २-० गोल अन्तरले पराजित गरेको थियो। उनले सन् २००८ बेइजिङ ओलम्पिकमा टोलीको आरक्षित खेलाडीमध्ये एकको रूपमा भाग लिएकी थिइन् र अधिक अनुभवी अग्रपङ्क्तिकी खेलाडी क्यारोलिन सेगेरले प्रतियोगिता अघि भएको चोटपटक पश्चात् उनले मुख्य टोलीमा स्थान प्राप्त गरेकी थिइन्।
अर्को वर्ष, दहल्कभिस्तलाई फिनल्यान्डमा भएको युइएफए महिला यूरो २००९ को लागि मुख्य टोलीमा सामेल गरिएको थियो। उनले तीनै खेलहरूमा उपस्थिति जनाएकी थिइन् र राम्रो प्रदर्शन गरे पनि स्विडेनले नर्वेसँग क्वाटर फाइनलमा ३-१ गोल अन्तरले पराजित भएको थियो।
उनले लगातार तीन खेलहरूमा गोल गर्दै प्रतियोगितामा उल्लेखनीय सफलता हासिल गरेकी थिइन्। जुन २०११ मा, स्विडेनले उनलाई २०११ फिफा महिला विश्वकपको लागि आफ्नो टोलीमा छनोट गरेको थियो। उनले उत्तर कोरिया विरुद्ध निर्णायक गोल गरेकी थिइन् जसले गर्दा टोली संयुक्त राज्य अमेरिका भन्दा अगाडि पुगेको थियो। उनका तीन गोलले प्रतियोगितामा सबै स्विडेनी खेलाडीहरूको नेतृत्व गरेको थियो।
स्विडेनी टोली फ्राङ्कफर्टमा जापानसँग सेमिफाइनलको खेल गुमाउँदै तेस्रो स्थानमा पुगेको थियो भने टोलीले फ्रान्सलाई २-१ ले पराजित गरेर तेस्रो स्थान हासिल गरेको थियो। विश्वकपमा प्राप्त गरेको तेस्रो स्थानले नै स्विडेनको सन् २०१२ ओलम्पिक खेलको योग्यतालाई सुनिश्चित गरेको थियो। डेन्नेर्बीले ओलम्पिक खेलहरूमा स्विडेनको टोलीमा उनलाई राखेका थिए जहाँ टोली क्वार्टर फाइनलमा फ्रान्सबाट पराजित हुन पुगेको थियो।
स्विडेनमा युइएफए महिला युरो २०१३ को अभ्यासको क्रममा, उनले टोलीमा आफ्नो स्थान सुरक्षित गरेकी थिइन् र नयाँ प्रशिक्षक पिया सुन्धागेले उनको सट्टामा क्यारोलिन सेगेर र मेरी हमरस्तोर्मलाई राष्ट्रिय टोलीको पहिलो केन्द्रिय मध्यपङ्क्ति जोडीको रूपमा प्राथमिकता दिएकी थिइन्। शङ्कास्पद शारीरिक अवस्थाकका बावजूद दहल्कभिस्तलाई क्यानाडामा भएको सन् २०१५ फिफा महिला विश्वकपको लागि स्विडेनको टोलीमा सामेल गरिएको थियो। सुन्धागेले उक्त निर्णयको वर्णन गर्दै उनले चार वर्ष अघि विश्वकपमा प्रदर्शन गरेको उत्कृष्ट स्थिति कायमै राख्ने आशा व्यक्त गरेकी थिइन्। स्विडेनले उनीहरूको तीन समूह चरणको खेल नाइजेरिया, संयुक्त राज्य अमेरिका र अष्ट्रेलियासँग खेलेको थियो। टोली १६ को चरणमा जर्मनीसँग ४-१ गोल अन्तरले पराजित भएको थियो।
दहल्कभिस्त सन् २०१६ को रियो ओलम्पिकमा स्विडेनी वरिष्ठ महिला टोलीमा रहेको थिइन् भने टोलीले उक्त खेलबाट रजत पदक हात पारेको थियो। उनले खेलेका कुनैपनि खेलमा गोल गर्न असमर्थ रहेकी थिइन्। उनी क्वाटर फाइनलमा अमेरिका र सेमिफाइनलमा आयोजक ब्राजिलसँग परेको बराबरी खेलका लागि पेनाल्टी प्रहार गर्ने अन्तिम खेलाडी बनेकी थिइन्।
मालु
मालु दोलखा जिल्लामा अवस्थित एक गाउँ विकास समिति हो।
जोनी डेप
जोन क्रिस्टोफर "जोनी" डेप (जन्मः जुन ९, १९६३) अमेरिकाका प्रसिद्ध कलाकार,चलचित्र निर्माता र संगीतकार पनि हुन। उनले सर्वश्रेष्ठ कलाकारको लागि गोल्डेन ग्लोब अवार्ड र स्क्रीन ऐक्टर गिल्ड जितेका छन्। २१ जम्प स्ट्रीट (१९८७-१९८१) नामक टेलिभिजन श्रृखलामा डेप युवाहरूको प्रतिनिधित्व गरेका थिए। तर त्यस कुराबाट असन्तुस्ट भएर डेपले चलचित्रमा अझ एड्वर्ड सिजरह्यान्ड्स्(१९९०) चलचित्रमा प्रमुख भूमिका निर्वाह गरेका थिए र पछि गएर स्लीपी हलो (१९९९), चार्लि एन्ड् चोकोलेट् फ्याक्ट्रि (२००५), एलिस इन द वोन्डरल्यान्ड्(२०१०) र पाइरेट्स अफ् द क्यारिबिअन:द कर्स अफ् द ब्ल्याक पर्ल्(२००३-वर्तमान्)। उनले आफ्नो निर्देशक मित्र टिम बर्टनसँग आठ वटा चलचित्रमा काम गरे; हालको चलचित्र डार्क स्याडो(२०१२) हो। डेपले आफ्नो हरेक चलचित्रमा अभिनयको लागि थुप्रै सराहना पाएका छन्, एड् वूड् मा 'एड् वूड',डोनि ब्रास्कोमा जोसेफ डि पिस्टोन,फेअर् एन्ड् लोदिङ इन लस भेगस् मा 'हन्टर एस् थोम्प्सन' र मिकेल मनको पब्लिक एनिमिज मा 'जोन डिलिङर्' उनका प्रसङ्सा गर्न योग्य भूमिका छन्। उनी धेरै पटक प्रमुख अवार्ड्स को लागि मनोनित भएका छन्। उनी थुप्रै प्रमुख अवार्ड्स का लागि मनोनित पनि भएका छन्। उनले स्वीने टोड्: द डेमोन बार्बर अफ फ्लीट स्ट्रीट् क लागि गोल्डेन् ग्लोब्स्बाट सम्मानित भए भने स्क्रीन ऐक्टर गिल्डबाट पाइरेट्स अफ् द क्यारिबिअन्:द कर्स अफ् द ब्ल्याक पर्ल् का लागि पनि सम्मनित भए। उनी गिनेस बूक अफ् वर्ल्ड रेकर्ड्स् (२०१२) मा सबैभन्दा बढी महँगो कलाकार को रूपमा थिए।
संगीत
डेपले ओअसिस् को "फेड इन आउट" बि हेर नाउ र "फेड अवे" डन्ट् गो अवे  स्लाईड् गिटार् बजाएका छन्। उनी पि को सदष्य पनि हुन जसमा बटहोल् सर्फर्स्, गायक गिब्बि ह्यनस्, रेड् हट् चिलि पेप्पर्स्, फ्लिआ, सेक्स् पिस्टल्स् र स्टिव जोन्स् पनि छन्। उनी टम् पेटि एन्ड् द हार्ट्ब्रेकर्स् को इन्टु द ग्रेट वाइड ओपन् र लेमन्हेड्स् को इट्स् अ श्यम् अबाउट रे साङ्गितिक भिडियोमा देखापरेका थिए।
सम्पादन
जुलाई २०१२ मा डेपले घोषणा गरे कि उनी लोक सङ्गीतकार डोउग्लास् ब्रिन्क्ले सङ्ग मिलेर वूडि गुथ्रिको प्रकाशन नभएको "हाउस् अफ् अर्थ" सह-सम्पादन गर्नेछन् जुन २०१३ मा प्रदर्शनी मा आउने भनिएको थियो ।
निर्माताको रूपमा
२००४ म डेपले आफू कलाकार र निर्माता बनेर नय आयोजनको बिकाश गर्न आफ्नो इन्फिनिटम निहिल निर्माण संस्था खोले। उनको संस्थाको पहिलो चलचित्र द रम डाएरि २०११ मा आयो र यो हन्टर् स् थोम्प्सनको नोवल अफ् द सेम नेमबाट लीइीएको थियो। यसैगरी २०११ म मार्टिन स्कोर्सेस्बाट निर्देशित हुगो र २०१२ मा टिम बर्टन बत निर्देशित डार्क स्याडो प्रदर्शन भयो ।
खप्तड गोल्डकप
खप्तड गोल्डकप (अन्यनाम:-आइस सुदूरपश्चिम खप्तड गोल्डकप) नेपालको धनगढी जिल्लामा आयोजना हुने फुटबल प्रतियोगिता हो। यस प्रतियोगिताको सुरूवात वि.स. २०७३ सालदेखि भएको थियो। सुदूरपश्चिमाञ्चल-११ फुटबल क्लबले सञ्चालन गर्ने यो प्रतियोगिता धनगढी रङ्गशालामा आयोजना हुने गर्दछ। पछिल्लो पटक २०७३ सालको संस्करणमा विभागीय टिम नेपाल पुलिस क्लबले थ्री स्टार क्लबलाई फाइनलमा १-० गोल अन्तरले पराजित गर्दै पहिलोपटक खप्तड गोल्डकपको उपाधि जितेको थियो।
इतिहास
यस फुटबल प्रतियोगिताको सुरूवाट वि.स. २०७३ सालबाट भएको थियो । प्रतियोगिताको दोस्रो संस्करणम‌ै यो प्रतियोगिता नेपाली घरेलु फुटबल प्रतियोगिताहरूकै सर्वाधिक महङ्गो प्रतियोगिता भएको थियो। जुन सर्वाधिक महङ्गो प्रतियोगिता नेपाल आर्मी क्लबले जितेको थियो। विजेताले त्यतिबेला कुल रकम रू.११,११,११११ प्राप्त गरेको थियो। तर यो प्रतियोगिताको सर्वाधिक धनराशिको किर्तिमानभने लगत्तै भएको इटहरी गोल्डकपले टोडेको थियो। यस्तै २०७५ सालको संस्करणमा पनि खप्तड गोल्डकप नेपाली मोफसल घरेलु फुटबल प्रतियोगिताको सर्वाधिक ठूलो वा धेरै धनराशिको प्रतियोगिता भएको थियो।
यो खप्तड गोल्डकपको पहिलो संस्करण मनाङ- मर्स्याङ्दी क्लबले संकटा क्लबलाई फाइनलमा १-० ले जितेको थियो। यस्तै दोस्रो संस्करण को प्रतियोगितामा विभागीय टिम नेपाल आर्मी क्लबले टाइब्रेकरमा अर्को विभागीय टिम एपीएफ क्लबलाई ५-४ गोल अन्तरले जितेको थियो। यस्तै तेस्रो संस्करणमा नेपाल पुलिस क्लबले थ्री स्टार क्लबलाई १-० गोलअन्तरले पराजित गरेको थियो।
पुरस्कार राशि
२०७४ सालको प्रतियोगिता अनुसार नगद पुरस्कार वितरणहरू
संयुक्त राष्ट्र जनसङ्ख्या कोष
संयुक्त राष्ट्रसंघीय जनसङ्ख्या कोष वा यूएनएफपिए संयुक्त राष्ट्रसंघको अङ्ग हो । यूएनएफपिएले संयुक्त राष्ट्रसंघबाट प्राप्त म्यान्डेटमा जनसङ्ख्या, प्रजनन् स्वास्थ्य र लैङगिक समानता जस्ता मानव विकास र उत्थानसंग सम्बन्धित विषयहरु छन् । यसको कार्यालय नेपालमा पनि रहेको छ जसलाई यूएनएफपिए नेपाल भनेर भनिन्छ ।
तापन, वायुसञ्चार तथा वातानुकूलन
हिटिङ, भेन्टिलेसन एन्ड एयर कन्डिसनिङ (HVAC ) भित्री र सवारी साधन वातावरणीय सुविधाको प्रविधि हो। यसको लक्ष्य तापीय आराम र स्वीकार्य भित्री हावाको गुणस्तर प्रदान गर्नु हो । एच.भी.एसी प्रणाली डिजाइन मेकानिकल ईन्जिनियरिंगको शाखा हो जुन थर्मोडायनामिक्स, फ्लुइड मेकानिक्स र ताप सञ्चालनको सिद्धान्तहरूमा आधारित हुन्छ। " रेफ्रिजेरेसन " कहिलेकाँही यस क्षेत्रमा थपिन्छ र संक्षिप्तमा, HVAC & R वा HVACR लेखिन्छ।
अहिले एच.भि.ए.सी. आवासीय संरचनाहरूको महत्त्वपूर्ण हिस्सा बनेको छ जस्तै एकल परिवार घर, अपार्टमेन्ट भवन, होटल र आवास सुविधा, मध्यम देखि ठूला औद्योगिक र कार्यालय भवनहरू जस्तै गगनचुम्बी भवनहरू र अस्पताल, कार, रेल, हवाईजहाज, जहाज र पनडुब्बीहरू जस्ता सवारी साधनहरूमा, र समुद्री वातावरणमा, जहाँ बाह्य वातावरणबाट ताजा हावा प्रयोग गरेर तापक्रम र आर्द्रताको सन्दर्भमा सुरक्षित र स्वस्थ भवन विनियमन गरिन्छ।
इतिहास
एचभिएसी निकोलाई लभोभ, माइकल फराडे, विलिस क्यारियर, एडविन रुउड, रुबेन ट्रेन, जेम्स जुल, विलियम जोन रेङ्किन, सादी कार्नोट र अन्य धेरै व्यक्तिको खोज, आविष्कार र अन्वेषणहरूमा आधारित छ।
एचभीएसी प्रणालीका अवयव, पाटपुर्जारूको आविष्कार औद्योगिक क्रान्तिसंगै प्रयोगमा आयो, र आधुनिकीकरण, उच्च दक्षता र प्रणाली नियन्त्रणका नयाँ विधिहरू विश्वव्यापी रूपमा कम्पनीहरू र आविष्कारकहरूले लगातार पेश गर्दै आएका छन्।
मेकानिकल वा यान्त्रिक भेन्टिटिलेसन
मेकानिकल वा यान्त्रिक भेन्टिटिलेसन एयर ह्याण्डलिन युनिट (AHU ) द्वारा प्रदान गरिन्छ र भित्री हावाको गुणस्तर नियन्त्रणको लागि यसको प्रयोग हुन्छ। अधिक आद्रता, बासना र प्रदुषकको मात्रा बाहिरी हावाको माध्यम;ले कम गरिन्छ । यद्यपि,
भान्सा तथा बाथरुम मा प्राय गन्ध र कहिलेकाही आद्रता नियन्त्रणगर्नको लागि यान्त्रिक उत्सर्जनको प्रयोग गरिन्छ।
प्राकृतिक भेन्टिलेसन
फ्यान वा अन्य कुनै पनि यान्त्रिक प्रणाली बिना गरिने भवनको भेन्टिलेसन प्राकृतिक भेन्टिलेसन भनिन्छ ।
गोपाल ठाकुर
गोपाल ठाकुर
मानमटेरिया
मानमटेरिया नेपालको पश्चिमाञ्चल विकास क्षेत्रको लुम्बिनी अञ्चल, रूपन्देही जिल्लामा अवस्थित गाउँ विकास समिति हो ।
लेखनाथ आचार्य
लेखनाथ आचार्य नेपाली कांग्रेसका नेता हुन्। उनी बिसं २०४८ सालको आम निर्वाचनमा प्रतिनिधिसभाको सदस्यको रूपमा निर्वाचित भएका थिए।
प्याराडाइज लस्ट
प्याराडाइज लस्ट जोन मिल्टनद्धारा लिखित महाकाब्य हो। सन् १६६७ मा पहिलो पटक प्रकाशित यश कृति दशवटा पुस्तकमा बाँडिएको थियो, करिब दस हजार भन्दा बढि कवितांशहरु थिए । सन् १६७४ मा यसको दोस्रो संस्करण प्रकाशित भएको थियो । यस काव्यलाई मिल्टनको मुख्य कार्य मानिन्छ ।
भीमसेनथापा गाउँपालिका
भीमसेन गाउँपालिका गोरखा जिल्लामा अवस्थित छ । विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा गोरखा जिल्लामा साविकका बोर्लाङ, अश्राङ, तान्द्राङ, मसेल, बगुवा र धावा गाउँ विकास समितिहरूलाई समेटेर भीमसेन गाउँपालिका घोषणा गरिएको हो ।